62019CO0315_INF
Ordonanța Curții (Camera a șasea) din 26 septembrie 2019 – Wallonische Region
(Cauza C-315/19)
„Trimitere preliminară – Libera circulație a lucrătorilor – Circulație rutieră – Înmatricularea autovehiculelor – Conducător auto care are reședința într‑un stat membru – Vehicul înmatriculat în alt stat membru – Vehicul pus la dispoziția lucrătorului de angajatorul său stabilit în acest alt stat membru – Obligația de furniza imediat dovada legalității utilizării unui astfel de vehicul cu ocazia unui control – Proporționalitate”
Libera circulație a persoanelor – Lucrători – Restricții – Lucrători care locuiesc pe teritoriul național și ocupă un loc de muncă într-un alt stat membru –Utilizarea unui vehicul care prezintă plăcuțe de înmatriculare străine – Reglementare națională care prevede, sub sancțiunea unei amenzi, obligația de a furniza imediat dovada legalității utilizării sale – Inadmisibilitate – Justificare – Lipsă – Încălcarea principiului proporționalității
(art. 45 TFUE)
(a se vedea punctele 23, 27-31, 33-36 şi dispozitivul)
Dispozitivul
Articolul 45 TFUE trebuie interpretat în sensul că se opune unei reglementări a unui stat membru potrivit căreia un lucrător rezident al acestui stat membru se poate prevala de o derogare de la obligația de înmatriculare în statul său membru de rezidență a unui vehicul pus la dispoziția sa de angajatorul său stabilit în acest alt stat membru și înmatriculat în acest alt stat membru numai dacă documentele care atestă că îndeplinește condițiile de aplicare a acestei derogări se află în permanență la bordul acestui vehicul.